Document ID: 31998L0046

Direktiva Sveta 98/46/ES
z dne 24. junija 1998
o spremembi prilog A, D (poglavje I) in F k Direktivi 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti
SVET EVROPSKE UNIJE JE
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], in zlasti člena 16(1)(a) Direktive,
ob upoštevanju predloga Komisije [2],
ob upoštevanju mnenja Evropskega parlamenta [3],
ker člen 16 Direktive 64/432/EGS zahteva, naj Komisija sestavi predloge za spremembo prilog A, D (poglavje I) in F k navedeni direktivi, zlasti kar zadeva njihovo prilagajanje tehnološkemu razvoju;
ker je v istem členu določeno, da mora pred 1. januarjem 1998 o teh predlogih odločati Svet s kvalificirano večino;
ker v zadnjem času razvoj veterinarskih upravnih postopkov v zvezi z vodenjem čred, nadzorom gibanja živali, označevanjem in registracijo živali in ravnanju s podatki v zvezi z nadzorom bolezni zahteva, da se nekatere priloge k Direktivi 64/432/EGS spremenijo,
SPREJEL NASLEDNJO DIREKTIVO:
Člen 1
Priloge A, D (poglavje I) in F k Direktivi 64/432/EGS se nadomestijo s prilogami k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1999. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati z dnem objave v Uradnem listu Evropskih skupnosti.
Člen 4
Ta direktiva je naslovljena na države članice.
V Luxembourgu, 24. junija 1998

Labels: 12
0
3
6